section_heading: Spartakov rat
paragraph_text: Spartaku je preostalo samo da se probije iz opsade i krene prema Rimu s nakanom da ga osvoji. Senat je tada pozvao i Gneja Pompeja "Velikog" iz Španjolske da sa svojim legijama (oko 21.000 vojnika) pođe na jug zadati smrtni udarac pobuni robova koji prijete samom opstanku Rima. mini|<center>Fjodor Bronikov, Raspeti robovi, 1878. No, došlo je do daljnjeg raslojavanja robovske vojske, pa se jedna veća grupa robova (10-15.000) odlučila za proboj kroz planinsko područje Petelia (današnji Strongoli). Spartak je sa svojim snagama nadomak Lukanije, a kako nije mogao odrediti dolazak Pompeja, sve svoje snage je rasporedio naspram Krasa. Tijek bitke dao je nagovijestiti neizvjesnost, no dolaskom legija Pompeja Velikog robovska vojska bila je pobijeđena, a Spartak ubijen (Apijan navodi kako njegovo tijelo nije pronađeno).